stanford-oval/wikipedia huggingface dataset:
Michael Korda
Suomennetut teokset

Lumottua elämää (Charmed lives), suom. Aarne J. Tervaskari, Helsinki: Librum 1982
Queenie - tie tähtiin (Queenie), suom. Aarne T. K. Lahtinen, Helsinki: Otava 1985
Maallinen onni (The Fortune), suom. Aarne T. K. Lahtinen, Helsinki: Otava 1990
Kaiken kätkee esirippu (Curtain), suom. Kaarina Ripatti, Helsinki: Otava 1992
Kuolemattomat (The immortals) suom. Kristiina Rikman, Helsinki: Otava 1993
Mitään salaamatta : miten selviytyä eturauhassyövästä (Man to man: surviving prostate cancer), suomentanut Osmo Saarinen, Helsinki: Art House 1999
Käännös suomeksi
Net als toen

| Net als toen> Kappaleen tiedot |
| --- | --- |
Esittäjä(t):  Corry Brokken
Säveltäjä(t):  Guus Jansen
Sanoittaja(t):  Willy van Hemert
Euroviisutiedot
Vuosi:  1957
Maa:  Alankomaat
Kieli:  hollanti
Sijoitus:  1.
Pisteet:  31
Sanat:  sanoitus
”Net als toen” (suom. niin kuin silloin) oli vuoden 1957 Eurovision laulukilpailun voittajakappale. Guus Jansenin säveltämän ja Willy van Hemertin sanoittaman kappaleen esitti Corry Brokken hollanniksi ja se toi Alankomaille ensimmäisen maan viidestä voitosta. Kappale sai peräti 31 pistettä, voittaen seuraavaksi tullen Ranskan 14 pisteellä. Kappale oli edellisvuoden voittokappaleen tavoin chanson. Kappaleen esiintymisnumero oli kuudes.
Kalevi Tauru levytti vuonna 1958 kappaleesta suomenkielisen version Oispa unta se vain.
Miljoonapilkki

Miljoonapilkin osanottajia vuonna 2005.
Miljoonapilkki oli Veljekset Keskisen vuosina 1996–2005 markkinointitempauksena järjestämä  pilkkikilpailu Töysässä. Miljoonapilkki oli yksi Keskisen järjestämistä "miljoona-tapahtumista". Ensimmäiset kilpailut järjestettiin Liesjärvellä Lieskylässä, myöhemmin tapahtuma siirrettiin Töysän keskustaan Ponnenjärven jäälle. Miljoonapilkkien järjestäminen loppui sen jälkeen, kun sisäministeriön ase- ja arpajaishallintoyksikkö alkoi keväällä 2005 epäillä tapahtuman rikkovan arpajaislakia.
Pilkkikilpailu

Ensimmäinen Miljoonapilkki järjestettiin Liesjärven jäällä 24. helmikuuta 1996. Jo tuolloin maanlaajuista huomiota saanut tapahtuma keräsi tapahtumapaikalle 10 857 kilpailuun osallistunutta pilkkijää. Keskinen päätti tehdä tapahtumasta perinteen ja hankkia sille lisää huomiota. Toisessa Miljoonapilkissä vuonna 1998 osallistujia olikin jo 21 119. Vuosi vuodelta kasvanut tapahtuma keräsi joka vuosi edellistä tapahtumaa isomman kävijämäärän. Kuudennen ja viimeisen kerran järjestetty tapahtuma keräsi vuonna 2005 Ponnenjärvelle jo lähes 28 000 pilkkijää. Järjestäjän mukaan Miljoonapilkki oli maailman suurin pilkkikilpailu.
Kilpailussa jaettavat palkinnot olivat rahallisesti arvokkaita. Useina vuosina pääpalkintona oli auto. Markka-aikana palkintojen arvo oli kilpailun nimen mukaisesti miljoona markkaa, ja 2000-luvun puolella järjestetyissä tapahtumissa olivat suurimmat mahdolliset palkintosummat yhteensä jo miljoonia euroja. Palkinnot jaettiin kalasaaliin perusteella, mutta joissain kaloissa oli myös "hintalappuja", jotka oikeuttivat rahapalkintoihin. Vuoden 2005 tapahtumaan tällaisia kaloja oli veteen laskettu 11 101, ja palkintosumma olisi suurimmillaan voinut olla 4 miljoonaa euroa. Suurimmista poteista tuona vuonna saatiin kuitenkin vain kolme 20 000 euron palkintoa. Suurimman palkinnon sai "Mr. Miljoona" ja "Ms. Miljoona" -lohista, joihin vuoden 2005 kilpailussa oli kiinnitetty miljoonan euron "hintalappu". Markka-aikana nämä kalat oli merkitty miljoonan markan lapuilla.
Vuoden 1998 kilpailussa 100 000 markan lapulla merkittyjä lohia nousi järvestä kaikkiaan 7 kappaletta.
Kukaan ei ole saanut yhdessäkään tähän mennessä järjestetyssä tapahtumassa miljoonakalaa, mutta sellainen on noussut järvestä kesäkalastuksen yhteydessä. Palkintorahaa siitä ei silloin saanut, mutta Keskinen muisti kalastajaa pienellä palkintopaketilla.
Miljoonapilkkiin kuului runsaasti oheistapahtumia, mm. tunnettujen musiikkiartistien esiintymisiä. Tapahtuma myös televisioitiin useana vuonna.
Arpajaislaki

Sisäministeriön ase- ja arpajaishallintoyksikkö kiinnitti Miljoonapilkki-tapahtumaan huomiota keväällä 2005. Koska tapahtumassa jaettiin rahapalkintoja sattumaan perustuvalla tavalla, sen epäiltiin olevan raha-arpajaiset, joita lain mukaan saa järjestää vain Veikkaus, eivät yksityiset yritykset. Tavara-arpajaisiakaan laki ei salli kuin yleishyödyllisille yhdistyksille. Epäilyjen takia Miljoonapilkkiä ei enää järjestetty talvesta 2006 alkaen.
Poliisitutkinnan jälkeen Keskinen sai syytteen arpajaisrikoksesta. Käräjäoikeus totesi Keskisen syyllistyneen arpajaisrikokseen, mutta jätti hänet tuomitsematta rangaistukseen, koska piti lakia vaikeaselkoisena, mikä mahdollisti vilpittömän erehdyksen. Syyttäjä valitti asiasta hovioikeuteen, joka tuomitsi Keskisen arpajaisrikoksesta 50 päiväsakkoon, mikä merkitsi 13 000 euron rahasummaa. Lisäksi Keskinen tuomittiin menettämään 60 000 euroa rikoksella saatua hyötyä.
Keskinen sai valitusluvan Korkeimpaan oikeuteen, mutta KKO piti hovioikeuden päätöksen voimassa. Päätöksessään, joka syntyi äänin 4–1, KKO analysoi huolellisesti, oliko Vesa Keskinen erehtynyt lain kiellosta ja tekonsa rangaistavuudesta järjestäessään arpajaiset vastoin ministeriön laintulkintaa. Enemmistön näkemyksen mukaan kieltoerehdystä ei ollut tapahtunut, vaan Keskinen oli ottanut tietoisen riskin syyllistymisestä rikokseen. Vähemmistöön jääneen oikeusneuvos Liisa Mansikkamäen mukaan Keskinen oli erehtynyt lain sisällöstä vilpittömästi.
Aiheesta muualla

Tiedote EIT:n vuoden 2012 tuomiosta
Ampumahiihdon maailmanmestaruuskilpailut 2013

| Ampumahiihdon maailmanmestaruuskilpailut 2013 |
| --- | --- |
 
Sijainti:  Nové Město na Moravě  Tšekki
Kilpailupaikka:  Vysočina Arena
Kilpailutapahtumia:  11
Menestynein maajoukkue:   Norja
Avajaiset:  6. helmikuuta 2013
Päättäjäiset:  17. helmikuuta 2013
 ← 20122015 →
Ampumahiihdon maailmanmestaruuskilpailut 2013 järjestettiin 7.–17. helmikuuta Nové Město na Moravěssa, Tšekissä. Kilpailuissa oli 11 eri kilpailukategoriaa. Kaikki nämä vaikuttivat maailmancupin kauden 2012–2013 tilastoihin. Kilpailut muistetaan ennen kaikkea norjalaisurheilijoiden menestyksestä. He keräsivät kahdeksan yhdestätoista mahdollisesta kultamitalista.
Valinta

Kilpailujen järjestäjä valittiin Kansainvälisen ampumahiihtoliiton vuoden 2008 kongressissa Prahassa. Äänestyksessä Nové Město na Moravě voitti Kontiolahden ja Oslon. Tšekkiläiset olivat hakeneet myös vuoden 2012 MM-kilpailuja, joiden isäntä valittiin samassa kongressissa, mutta he vetäytyivät viime hetkillä uskoen Ruhpoldingin olevan liian kova vastustaja. Urheilijoista mm. Michal Šlesingr ja Tomasz Sikora kannattivat Nové Město na Moravěa kisaisännäksi.
Miehet > 10 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Emil Hegle Svendsen | 23.25,1 / (0+1) |
| 2 |  | Martin Fourcade | 23.33,2 / (0+1) |
| 3 |  | Jakov Fak | 23.36,3 / (0+0) |
Miehet > 12,5 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Emil Hegle Svendsen | 32.35,5 / (0+0+0+1) |
| 2 |  | Martin Fourcade | 32.35,6 / (0+1+1+0) |
| 3 |  | Anton Šipulin | 32.39,1 / (0+0+1+0) |
Miehet > 20 km normaalimatka

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Martin Fourcade | 49.43,0 / (0+0+0+1) |
| 2 |  | Tim Burke | 50.06,5 / (0+0+0+1) |
| 3 |  | Fredrik Lindström | 50.16,7 / (0+0+0+1) |
Miehet > 15 km yhteislähtö

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Tarjei Bø | 36.15,8 / (0+0+0+0) |
| 2 |  | Anton Šipulin | 36.19,5 / (0+0+1+0) |
| 3 |  | Emil Hegle Svendsen | 36.23,2 / (0+1+0+0) |
Miehet > 4 × 7,5 km viesti

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  Norja | Ole Einar Bjørndalen, Henrik L’Abée-Lund, Tarjei Bø, Emil Hegle Svendsen | 1.15.39,0 / 0+5 |
| 2 |  Ranska | Simon Fourcade, Jean-Guillaume Béatrix, Alexis Bœuf, Martin Fourcade | 1.16.51,8 / 0+7 |
| 3 |  Saksa | Simon Schempp, Andreas Birnbacher, Arnd Peiffer, Erik Lesser | 1.16.57,5 / 2+3 |
Naiset > 7,5 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Olena Pidhrušna | 21.02,1 / (0+0) |
| 2 |  | Tora Berger | 21.08,5 / (0+1) |
| 3 |  | Vita Semerenko | 21.24,9 / (0+0) |
Naiset > 10 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Tora Berger | 28.48,4 / (0+1+2+0) |
| 2 |  | Krystyna Pałka | 29.06,9 / (0+0+1+1) |
| 3 |  | Olena Pidhrušna | 29.09,5 / (0+0+2+0) |
Naiset > 15 km normaalimatka

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Tora Berger | 44.52,5 / (0+0+0+0) |
| 2 |  | Andrea Henkel | 45.45,2 / (0+0+0+0) |
| 3 |  | Valja Semerenko | 46.35,0 / (1+0+0+0) |
Naiset > 12,5 km yhteislähtö

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Darja Domratševa | 35.54,5 / (1+0+0+1) |
| 2 |  | Tora Berger | 36.03,2 / (1+0+1+0) |
| 3 |  | Monika Hojnisz | 36.22,1 / (0+0+1+0) |
Naiset > 4 × 6 km viesti

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  Norja | Hilde Fenne, Ann Kristin Aafedt Flatland, Synnøve Solemdal, Tora Berger | 1.08.11,0 / 1+9 |
| 2 |  Ukraina | Julija Džyma, Vita Semerenko, Valja Semerenko, Olena Pidhrušna | 1.08.18,0 / 0+5 |
| 3 |  Italia | Dorothea Wierer, Nicole Gontier, Michela Ponza, Karin Oberhofer | 1.08.22,6 / 0+4 |
Sekaviesti (2 × 6 km + 2 × 7,5 km)

| Sija | Maa | Joukkue | Aika / Sakkokierrokset + varapatruunat |
| --- | --- | --- | --- |
| 1 |  Norja | Tora Berger, Synnøve Solemdal, Tarjei Bø, Emil Hegle Svendsen | 1.12.04,9 /0+4 |
| 2 |  Ranska | Marie-Laure Brunet, Marie Dorin Habert, Alexis Bœuf, Martin Fourcade | 1.12.24,9 / 0+8 |
| 3 |  Tšekki | Veronika Vítková, Gabriela Soukalová, Jaroslav Soukup, Ondřej Moravec | 1.15.38,7 /0+8 |
Mitalitaulukko

Isäntämaa
| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yht. |
| 1 |  Norja | 8 | 2 | 1 | 11 |
| 2 |  Ranska | 1 | 4 | 0 | 5 |
| 3 |  Ukraina | 1 | 1 | 3 | 5 |
| 4 |  Valko-Venäjä | 1 | 0 | 0 | 1 |
| 5 |  Puola | 0 | 1 | 1 | 2 |
| 5 |  Saksa | 0 | 1 | 1 | 2 |
| 5 |  Venäjä | 0 | 1 | 1 | 2 |
| 8 |  Yhdysvallat | 0 | 1 | 0 | 1 |
| 9 |  Italia | 0 | 0 | 1 | 1 |
| 9 |  Ruotsi | 0 | 0 | 1 | 1 |
| 9 |  Slovenia | 0 | 0 | 1 | 1 |
| 9 |  Tšekki | 0 | 0 | 1 | 1 |
|  | Yhteensä | 11 | 11 | 11 | 33 |
Aiheesta muualla

Kuvia tai muita tiedostoja aiheesta Ampumahiihdon maailmanmestaruuskilpailut 2013 Wikimedia Commonsissa
Michael Laudrup

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michael Laudrup
Syntymäaika: 15. kesäkuuta 1964 (ikä 60)
Syntymäpaikka: Frederiksberg, Tanska
Pelipaikka: hyökkäävä keskikenttäpelaaja
Pituus: 183 senttimetriä
Junioriseurat
–1973: Vanløse
1973–1976: Brøndby
1977–1981: KB
Seurat
| Vuodet | Seura | O | (M) |
| 1981–1982 | KB | 14 | (3) |
| 1982–1983 | Brøndby | 38 | (24) |
| 1983–1985 | Lazio | 60 | (9) |
| 1985–1989 | Juventus | 102 | (16) |
| 1989–1994 | Barcelona | 167 | (49) |
| 1994–1996 | Real Madrid | 62 | (12) |
| 1996–1997 | Vissel Kobe | 15 | (6) |
| 1997–1998 | Ajax | 21 | (11) |
| Yhteensä | Yhteensä | 479 | (130) |
Maajoukkue
| 1980 | Tanska U17 | 4 | (2) |
| 1980–1981 | Tanska U19 | 19 | (12) |
| 1982 | Tanska U21 | 2 | (0) |
| 1982–1998 | Tanska | 104 | (37) |
Valmennusura
2002–2006: Brøndby
2007–2008: Getafe
2008–2009: Spartak Moskova
2010–2011: Mallorca
2012–2014: Swansea City
2014–2015: Lekhwiya
2016–2018: Al-Rayyan
 Seurajoukkueuran tilastot kattavat vain kansalliset sarjat.
Michael Laudrup (s. 15. kesäkuuta 1964 Frederiksberg, Tanska) on tanskalainen jalkapallovalmentaja ja entinen pelaaja.
Vuonna 2006 Tanskan jalkapalloliitto valitsi Laudrupin kautta aikain parhaaksi tanskalaiseksi jalkapalloilijaksi .
Ura pelaajana

Laudrup aloitti uransa KB:ssa ja pelasi Brøndbyssä ennen siirtymistään 18-vuotiaana vuonna 1982 Italian Serie A:han Juventukseen. Välissä hän oli kahden kauden ajan lainassa Laziossa.
1985 hyökkääjänä ja keskikentän pelintekijänä esiintynyt Laudrup palasi takaisin Juventukseen, missä pelasi aina vuoteen 1989 saakka. Hän voitti joukkueessa kaudella 1985–1986 Italian pääsarjamestaruuden ja 1985 Intercontinental Cupin. 1989 Laudrup siirtyi Johan Cruijffin valmentamaan tähtipelaajia vilisseeseen Barcelonaan, missä ylsi lukuisiin huippusaavutuksiin: neljään peräkkäiseen liigamestaruuteen sekä Espanjan cupin ja Euroopan cupin voittoon.
Laudrup pelasi Tanskan maajoukkueessa 1984 EM-turnauksessa. Hän edusti Tanskaa myös 1986 MM- ja 1988 EM-kilpailuissa. Hän oli ehtinyt lopettaa maajoukkueuransa ennen 1992 EM-kilpailuja, joissa Tanska voitti Euroopan-mestaruuden. Pian kisojen jälkeen hän palasi takaisin maajoukkueeseen edustaen Tanskaa aina MM-kisoihin 1998 saakka pelaten kaikkiaan 104 ottelua ja tehden 37 maalia.
Kauden 1993–1994 jälkeen hän lähti Barcelonasta jäätyään penkille Euroopan cupin loppuottelussa ja siirtyi verivihollisen Real Madridin riveihin, missä voitti heti pääsarjamestaruuden, henkilökohtaisesti jo viidennen peräkkäisensä. Kahden Madridissa vietetyn kauden jälkeen Laudrup siirtyi Japaniin Vissel Kobeen yhden kauden ajaksi ennen paluutaan Eurooppaan ja Ajaxiin. Ajaxissa hän pelasi kauden 1997–1998 ja voitti seurassa sekä pääsarja- että cup-mestaruuden. Hän päätti pelaajauransa 1998 MM-kilpailuihin.
Ura pelaajana > Meriitit pelaajana

Italian-mestaruus: 1986
Espanjan-mestaruus (5): 1991, 1992, 1993, 1994, 1995
Copa del Rey: 1990
Supercopa de España (2): 1991, 1992
Alankomaiden-mestaruus: 1998
KNVB-cup: 1998
Intercontinental Cup: 1985
Euroopan Cup: 1992
UEFA Super Cup: 1992
Tanskan vuoden paras pelaaja (2): 1982, 1985
Primera Divisiónin paras pelaaja (2): 1992, 1993
Paras ulkomaalainen pelaaja Espanjassa viimeisen 25 vuoden aikana (1974–1999)
Paras tanskalainen pelaaja kautta aikain: 2006
Ura valmentajana

Laudrup aloitti valmennusuransa Morten Olsenin apuvalmentajana Tanskan maajoukkueessa ja siirtyi 2002 MM-kilpailujen jälkeen valmentamaan tanskalaisseura Brøndbytä. Laudrupin alaisuudessa Brøndby voitti Tanskan mestaruuden 2005 sekä Tanskan cupin 2003 ja 2004. Liigahopeaan päättyneen kauden 2005–2006 Laudrup jätti seuran valmennusvastuun alankomaalaiselle René Meulensteenille.
9. heinäkuuta 2007 Laudrup nimitettiin Espanjan pääsarjassa Primera Divisiónissa pelaavan Getafen päävalmentajaksi. Hän korvasi Real Madridiin siirtyneen Bernd Schusterin. Getafessa Laudrup teki kaudella 2007–2008 hyvää työtä. Joukkue eteni Espanjan cupin Copa del Reyn loppuotteluun ja UEFA Cupin kahdeksan parhaan joukkoon. UEFA Cupin puolivälierissä Bayern Müncheniä vastaan Laudrupin luotsaama Getafe joutui lopulta taipumaan Bayernin noustua jatkoajalla 3–1-tappioasemasta 3–3-tasapeliin ja näin ollen vierasmaalein kilpailun välieriin. Copa del Reyn loppuottelussa Valencia puolestaan otti komennon heti ottelun alussa ja voitti lopulta cup-mestaruuden maalein 3–1.
Kauden 2007–2008 jälkeen Laudrup jätti tehtävänsä Getafen päävalmentajana. Syyskuussa 2008 hän teki 1,5-vuotisen sopimuksen venäläisen Spartak Moskovan kanssa, joka etsi korvaajaa aiemmin syyskuussa erottamalleen Stanislav Tšertšesoville. Laudrup erotettiin huhtikuussa 2009 heikosti alkaneen kauden jälkeen.
Kaudeksi 2010–2011 hän siirtyi espanjalaisseura Mallorcan peräsimeen. Sopimus on pituudeltaan kaksivuotinen ja hän oli seuran uuden puheenjohtajan Llorenç Serra Ferrerin ensimmäinen hankinta.  Kausi 2010/11 ei ollut erityisen menestyksekäs ja Mallorca säilytti vain vaivoin sarjapaikkansa sijoittuen liigassa 17:nneksi. Seuran ja Laudrupin yhteistyö päättyi syyskuun lopulla 2011, kun tanskalaisvalmentaja ajautui riitoihin urheilutoimenjohtaja Serra Ferrerin kanssa.
Kesäkuun puolivälissä 2012 Laudrup palasi valmennustehtäviin allekirjoitettuaan kaksivuotisen sopimuksen Englannin Valioliigassa pelaavan Swansea Cityn kanssa. Laudrupin johdolla Swansea juhli helmikuussa 2013 seurahistorian ensimmäistä cup-voittoa, kun se kukisti Englannin liigacupin loppuottelussa Bradfordin 5–0. Vuoden 2014 alussa Laudrup kuitenkin joutui jättämään tehtävänsä johtuen erimielisyyksistä seurajohdon kanssa.
Kesäkuun lopussa 2014 Laudrup allekirjoitti vuoden sopimuksen qatarilaisen Lekhwiyan kanssa.  Seura voitti hänen johdollaan Crown Prince Cupin ja Qatarin liigamestaruuden.  Menestyksestä huolimatta Laudrup erosi tehtävästään kesäkuussa 2015.
Lokakuussa 2016 Laudrup jatkoi valmennusuraansa Qatarissa Al-Rayyanin peräsimessä. Laudrup valmensi Al-Rayyania kahden kauden ajan. Kesällä 2020 kerrottiin, että Birmingham City olisi ollut kiinnostunut Laudrupin palveluksista.
Ura valmentajana > Meriitit valmentajana

Tanskan mestaruus: 2005
Hopeaa (3): 2003, 2004, 2006
Tanskan cup (2): 2003, 2005
Tanskan liigacup (2): 2005, 2006
Vuoden valmentajana Tanskassa 2003 ja 2005
Espanjan cup
Hopeaa: 2008
Englannin liigacup: 2013
Qatarin mestaruus: 2015
Crown Prince Cup: 2015
Perhe

Laudrup on kotoisin jalkapalloilevasta perheestä. Hänen isänsä Finn samoin kuin veljensä Brian olivat jalkapalloilijoita. Ebbe Skovdahl oli puolestaan hänen enonsa. Laudrupilla on kolme lasta, Mads (s.1989) hänen entisen tyttöystävänsä Tina Thunøn kanssa sekä Andreas (s.1990) ja Rebecca (s.1993) vaimonsa Siw Retz Laudrupin kanssa. Pojat Mads ja Andreas ovat myös jalkapalloilijoita.
Aiheesta muualla

Laudrup Brøndby IF:n sivuilla
| 0 | 1 | 2 |
| --- | --- | --- |
| Edeltäjä: Ove Pedersen Hans Backe | Tanskan vuoden valmentaja 2003 2005 | Seuraaja: Hans Backe Kent Nielsen |
| Edeltäjä: Åge Hareide | Brøndbyn päävalmentaja 2002–2006 | Seuraaja: René Meulensteen |
| Edeltäjä: Bernd Schuster | Getafen päävalmentaja 2007–2008 | Seuraaja: Víctor Muñoz |
| Edeltäjä: Stanislav Tšertšesov | Spartak Moskovan päävalmentaja 2008–4/2009 | Seuraaja: Valeri Karpin |
| Edeltäjä: Gregorio Manzano | Mallorcan päävalmentaja 2010–9/2011 | Seuraaja: Joaquín Caparrós |
| Edeltäjä: Brendan Rodgers | Swansea Cityn päävalmentaja 2012–2/2014 | Seuraaja: Garry Monk |
| Edeltäjä: Eric Gerets | Lekhwiyan päävalmentaja 2014–2015 | Seuraaja: Djamel Belmadi |
| Edeltäjä: Jorge Fossati | Al-Rayyanin päävalmentaja 10/2016–2018 | Seuraaja: Rodolfo Arruabarrena |
Tanskan joukkue – Jalkapallon MM-kilpailut 1998
1 Schmeichel  |
2 Schjønberg |
3 Rieper |
4 Høgh |
5 Heintze |
6 Helveg |
7 Nielsen |
8 Frandsen |
9 Molnar |
10 M. Laudrup |
11 B. Laudrup |
12 Colding |
13 Laursen |
14 Wieghorst |
15 Tøfting |
16 Krogh |
17 Goldbæk |
18 Møller |
19 Sand |
20 Henriksen |
21 Jørgensen |
22 Kjær |
Valmentaja Johansson
Nefilim

Nefilit (hepr. ‏נְפִילִים‎, nefilim, "langenneet" tai "pudonneet") ovat isokokoisia olentoja jotka esiintyvät Raamatun alkutekstissä, erityisesti Ensimmäisessä (Genesis) ja Neljännessä Mooseksen kirjassa (Numerot). Myös muista Raamatun teksteistä löytyy viitteitä nefileihin, esimerkiksi Hesekielin kirjassa on mahdollinen viittaus nefileihin. Käännöksissä heitä kutsutaan usein jättiläisiksi. Joonatanin targumin (Tanakin arameannoksen) mukaan nefilit olivat grigoreitten sekä naispuolisten ihmisten risteytyksiä.
Eri tulkintoja

Ensimmäisessä Mooseksen kirjassa viitataan Jumalan poikiin, ja heidät on usein tulkittu langenneiksi enkeleiksi. Sillä perusteella on päätelty, että nefilit olisivat näiden enkelten ja ihmisnaisten lapsia. Apokryfisessä Henokin ensimmäisessä kirjassa esitetään tämä tulkinta. Tässä kirjassa myös todetaan, että nefilit olivat jättiläiskokoisia, kuten neljännessä Mooseksen kirjassa mainitaan. Nefilien poikkeuksellisen suuren koon on väitetty olevan todiste heidän yliluonnollisesta alkuperästään. Kuitenkin enkelien tai demonien uskotaan olevan luonteeltaan puhtaasti hengellisiä olentoja, jotka eivät voi fyysisesti lisääntyä ihmisten kanssa.
Toisen näkemyksen mukaan nefilit olivat yksinkertaisesti oikealta tieltä harhautuneita ihmisiä. Jotkut teologit ovat esittäneet, että "Jumalan pojat" viittaa Aatamin vanhurskaan pojan Setin jälkeläisiin, siihen sukulinjaan, joka hylkäsi Jumalan. Esimerkiksi kirkkoisä Augustinus ja useat juutalaiset uskonoppineet edustavat tätä näkemystä. Ihmisten tytärten on vastaavasti katsottu olleen Kainin jälkeläisiä, ja nefilien suuruus viittaa kenties vain siihen, että he ovat olleet suuria sotureita.
Mustalepinkäinen

| Mustalepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Tropiikkilepinkäiset Laniarius
Laji::  poensis
Kaksiosainen nimi
 Laniarius poensis  (Alexander, 1903) 
Katso myös
   Mustalepinkäinen Wikispeciesissä   Mustalepinkäinen Commonsissa 
Infobox OKNimi-testi OKIUCN-testi OK: 
Mustalepinkäinen (Laniarius poensis) on afrikkalainen varpuslintu, joka on levinnyt lännessä Biokon saarelta ja Kaakkois-Nigeriasta läntisen Kamerunin kautta Kongon itäosiin, Länsi-Ugandaan, Länsi-Ruandaan ja Luoteis-Burundiin. Boyd Alexander kuvaili sen holotyypin Mount St Ysabelilta Biokosta 1903. Lajista tunnetaan kolme alalajia.
Monacon ePrix

|  Monacon ePrix |
| --- | --- |
Sarja:  Formula E
 Rata vuodesta 2021.
Rata:  Circuit de Monaco
Sijainti:  Monaco
Ratatyyppi:  katurata
Radan pituus:  3,330 km
Ensimmäinen tapahtuma:  2015
Viimeisin tapahtuma:  2023
Eniten voittoja
Kuljettajat:   Sébastien Buemi (2) 
Viimeisin kilpailu (2023):
Voittaja:   Nick Cassidy   (Envision)
Voittoaika:  50:23.842
Toinen:   Mitch Evans   (Jaguar)
Kolmas:   Jake Dennis   (Andretti)
Paalupaikka
Kuljettaja:   Jake Hughes   (McLaren)
Paaluaika:  n/a
Nopein kierros
Kuljettaja:   Jake Dennis   (Andretti)
Kierrosaika:  1:31.119 (kierroksella 27) 
Monacon ePrix on kaudesta 2014–2015 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu Circuit de Monacon katuradalla Monacossa.
Rata

Monacon ePix ajetaan Monacon katuradalla, joka on paremmin tunnettu Formula 1 -sarjan Monacon Grand Prix’sta. Vuosina 2015–2019 rata kuitenkin poikkesi Formula 1 -sarjan käyttämästä, sillä sitä oltiin lyhennetty. Vuonna 2021 Formula E käytti melkein samaa rataa kuin Formula 1, lukuun ottamatta Nouvellen šikaania, rata oli 3 330 metriä pitkä (Grand Prix radan pituus on virallisesti 3 337 metriä). Alkuperäinen Formula E rata oli vain 1 760 metriä pitkä. Kaudesta 2022 alkaen myös Formula E on käyttänyt täysin samaa rataprofiilia kuin Formula 1.
Rata > Konfiguraatiot

Lyhyempi ePrix rata, jota käytettiin 2015–2019.
ePrix rata, jota käytettiin 2021.
Grand Prix rata.